Georges Simenon

Georges Simenon celým menom Georges Joseph Christian Simenon (* 13. február 1903, Liège, Belgicko – † 4. september 1989, Lausanne, Švajčiarsko) bol belgicko-francúzsky spisovateľ detektívnych a psychologických románov.

Bol tvorcom postavy komisára Maigreta. Napísal 425 románov a viaceré krátke príbehy, z ktorých bola väčšina aj sfilmovaná. Jeho diela boli preložené do 50 jazykov. Patrí tak k najviac publikovaným spisovateľom 20. storočia.

Pre noviny začal písať ako 16 ročný. Neskôr odišiel do Paríža aby sa stal spisovateľom. Od roku 1923 do 1933 napísal viac ako 200 kníh pod 16 pseudonymami. Pod jeho vlastným menom vyšla až kniha Pietr-le-Letton (1929), kde prvýkrát predstavil postavu parížskeho komisára Maigreta.

 Ocenenie 
 1966: Grand Master Award

 Zdroj 
 "Simenon, Georges." Encyclopædia Britannica. Ultimate Reference Suite. Chicago: Encyclopædia Britannica, 2009.

Kategória:Belgickí spisovatelia
Kategória:Spisovatelia detektívok
Kategória:Osobnosti na švajčiarskych poštových známkach
Kategória:Osobnosti z Liège